andy m. stewart
tae the weaver's gin ye go
My heart was ance as blythe and free As simmer days were lang, But a bonnie westlin weaver lad Has gart me change my sang.  Chorus: Tae the weaver's gin ye go fair maid, Tae the weaver's gin ye go, I rede ye richt, gang ne'er at nicht, Tae the weaver's gin ye go.  My mither sent me tae the toon Tae warp a plaiden wab; But the weary weary warpin o't Has gart me sigh and sab.  Chorus  A bonnie westlin weaver lad Sat workin at his loom He took my heart as wi a net In every knot and thrum.  Chorus  I sat beside my warpin-wheel And ay I ca'd it roun' But every shot and every knock my heart it gae a stoun.  Chorus  The moon was sinkin in the west Wi' visage pale and wan, As my bonnie westlin weaver lad Convoy'd me thro' the glen.  Chorus  But what was said or what was done Shame fa' me gin I tell But Oh, I fear the kintra soon Will ken as weel's mysel.  Chorus 